**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

դեկտեմբերի 2020 թվականի N - Լ

**2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության ուղղությամբ սկսված ռազմական գործողությունների հետԵՎանքով ԱՐՑԱԽի ՀԱՆՐԱՊԵՏՈՒԹՅԱՆ վերահսկողությՈՒՆԻՑ ԴՈՒՐՍ ՄնԱցած ՀԱՄԱՅՆՔՆԵՐում ՀԱՇՎԱՌՎԱԾ ՉԱՓԱՀԱՍ ՔԱՂԱՔԱՑԻՆԵՐԻՆ ԺԱՄԱՆԱԿԱՎՈՐ ՀՅՈՒՐԸՆԿԱԼՈՂՆԵՐԻ ԾԱԽՍԵՐԻ ՓՈԽՀԱՏՈՒՑՄԱՆ ՎԵՑԱՄՍՅԱ ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԻՋՈՑԱՌՈՒՄԸ ՀԱՍՏԱՏԵԼՈՒ ՄԱՍԻՆ**

-------------------------------------------------------------------------------------------

Հիմք ընդունելով Հայաստանի Հանրապետության Սահմանադրության 83-րդ հոդվածը և 146-րդ հոդվածի 4-րդ մասը՝ Հայաստանի Հանրապետության կառավարությունը որոշում է.

1. Հաստատել 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության ուղղությամբ սկսված ռազմական գործողությունների հետևանքով Արցախի Հանրապետության վերահսկողությունից դուրս մնացած համայնքներում հաշվառված չափահաս քաղաքացիներին ժամանակավոր հյուրընկալողների ծախսերի փոխհատուցման վեցամսյա սոցիալական աջակցության միջոցառումը՝ համաձայն հավելվածի։

2. Հայաստանի Հանրապետության աշխատանքի և սոցիալական հարցերի նախարարին՝ մինչև 2020 թվականի դեկտեմբերի 10-ը ներկայացնել սույն որոշմամբ սահմանված սոցիալական աջակցության տրամադրման կարգ:

|  |
| --- |
| Հավելված  ՀՀ կառավարության 2020 թվականի դեկտեմբերի -ի N - Լ որոշման |

**2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության ուղղությամբ սկսված ռազմական գործողությունների հետԵՎանքով ԱՐՑԱԽԻ ՀԱՆՐԱՊԵՏՈՒԹՅԱՆ վերահսկողությՈՒՆԻՑ ԴՈՒՐՍ ՄնԱցած ՀԱՄԱՅՆՔՆԵՐՈՒՄ ՀԱՇՎԱՌՎԱԾ ՉԱՓԱՀԱՍ ՔԱՂԱՔԱՑԻՆԵՐԻՆ ԺԱՄԱՆԱԿԱՎՈՐ ՀՅՈՒՐԸՆԿԱԼՈՂՆԵՐԻ ԾԱԽՍԵՐԻ ՓՈԽՀԱՏՈՒՑՄԱՆ ՎԵՑԱՄՍՅԱ ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԻՋՈՑԱՌՈՒՄ**

1. Միջոցառման նպատակն է սոցիալական աջակցություն տրամադրել 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության ուղղությամբ սկսված ռազմական գործողությունների հետևանքով տեղահանված և փաստացի Հայաստանի Հանրապետությունում կամ Արցախի Հանրապետությունում գտնվող քաղաքացիներին ժամանակավորապես հյուրընկալած ֆիզիկական անձանց (այսուհետ՝ հյուրընկալ), որոնք հյուրընկալել են Հայաստանի Հանրապետության կառավարության 2020 թվականի նոյեմբերի 21-ի N 1820-Լ որոշման շահառու հանդիսացող չափահաս քաղաքացիներին (այսուհետ՝ հյուրընկալվող)։
2. Սույն միջոցառման շրջանակում հյուրընկալ է համարվում այն ֆիզիկական անձը, ում Հայաստանի Հանրապետությունում կամ Արցախի Հանրապետության վերահսկողության ներքո գտնվող բնակավայրերում սեփականության (այդ թվում՝ համատեղ կամ բաժնային) իրավունքով պատկանում է բնակելի անշարժ գույք և ով հյուրընկալվողին տրամադրում է կացարան 2020 թվականի դեկտեմբեր, 2021 թվականի հունվար-մայիս ամիսների համար:
3. Սույն միջոցառման իմաստով հյուրընկալվող չի համարվում Հայաստանի Հանրապետությունում կամ Արցախի Հանրապետության վերահսկողության ներքո գտնվող բնակավայրերում սեփականության (այդ թվում՝ համատեղ կամ բաժնային) իրավունքով բնակելի անշարժ գույք ունեցող քաղաքացին։
4. Սոցիալական աջակցությունը տրամադրվում է անհատույց՝ յուրաքանչյուր ամիս դրամական օգնության ձևով՝ յուրաքանչյուր հյուրընկալված քաղաքացու համար 30 000 ՀՀ դրամ, եթե հյուրընկալի կացարանը Հայաստանի Հանրապետությունում է և 45 000 ՀՀ դրամ, եթե հյուրընկալի կացարանը Արցախի Հանրապետությունում է¸ որը, համաձայն Հայաստանի Հանրապետության օրենսդրության, ենթակա չէ հարկման։
5. Սույն միջոցառումից օգտվելու համար դիմումը պետք է ներկայացվի էլեկտրոնային եղանակով՝
6. 2020 թվականի դեկտեմբեր ամսվա համար՝ դեկտեմբերի 25-ից մինչև 2021 թվականի հունվարի 12-ը ներառյալ,
7. 2021 թվականի հունվար-մայիս ամիսների համար՝ յուրաքանչյուր ամսվա 25-ից մինչև հաջորդ ամսվա 5-ը ներառյալ։
8. Դիմումին կցվում է նաև հյուրընկալվողի անձը հաստատող փաստաթղթի լուսապատճենը:
9. Մեկ հյուրընկալվողի գծով սոցիալական աջակցությունը տրամադրվում է ամսական միայն մեկ անգամ: Ընդ որում` սոցիալական աջակցության տրամադրումը դադարեցվում է, եթե հյուրընկալվողը ներկայացնում է աջակցության տրամադրման դադարեցման դիմում՝ կացարանի տրամադրումը դադարելու հիմքով կամ Արցախի Հանրապետության կառավարության կողմից հյուրընկալվողի՝ Արցախի Հանրապետությունում մշտական բնակություն հաստատելու տեղեկության դեպքում։
10. Սոցիալական աջակցությունը տրամադրվում է դրամական օգնության գումարը բանկային հաշվեհամարին փոխանցելու միջոցով:

**ՀԻՄՆԱՎՈՐՈՒՄ**

**«2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության ուղղությամբ սկսված ռազմական գործողությունների հետԵՎանքով ԱՐՑԱԽի ՀԱՆՐԱՊԵՏՈՒԹՅԱՆ վերահսկողությՈՒՆԻՑ ԴՈՒՐՍ ՄնԱցած ՀԱՄԱՅՆՔՆԵՐում ՀԱՇՎԱՌՎԱԾ ՉԱՓԱՀԱՍ ՔԱՂԱՔԱՑԻՆԵՐԻՆ ԺԱՄԱՆԱԿԱՎՈՐ ՀՅՈՒՐԸՆԿԱԼՈՂՆԵՐԻ ԾԱԽՍԵՐԻ ՓՈԽՀԱՏՈՒՑՄԱՆ ՎԵՑԱՄՍՅԱ ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԻՋՈՑԱՌՈՒՄԸ ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

**1. Իրավական ակտի անհրաժեշտությունը (նպատակը)**

Ներկայացվող նախագծի նպատակը Ադրբեջանի Հանրապետության կողմից 2020 թվականի սեպտեմբերի 27-ին սանձազերծված պատերազմի հետևանքով տեղահանված և փաստացի Հայաստանի Հանրապետությունում կամ Արցախի Հանրապետությունում գտնվող չափահաս քաղաքացիներին ժամանակավորապես հյուրընկալած ֆիզիկական անձանց (որոնք հյուրընկալել են Արցախի Հանրապետության վերահսկողությունից դուրս եկած համայնքի հաշվառում և մինչև 2020 թվականի սեպտեմբերի 27-ը առնվազն վերջին 3 ամիսը փաստացի Արցախի Հանրապետությունում բնակված չափահաս քաղաքացիներին) սոցիալական աջակցության տրամադրումն է։

**1.1. Կարգավորման հարաբերությունների ներկա վիճակը և առկա խնդիրները**

Հայաստանի Հանրապետության և Արցախի Հանրապետության բազմաթիվ քաղաքացիներ հյուրընկալել են Ադրբեջանի կողմից 2020 թվականի սեպտեմբերի 27-ին սանձազերծված պատերազմի հետևանքով տեղահանված և փաստացի Հայաստանի Հանրապետությունում կամ Արցախի Հանրապետությունում գտնվող չափահաս քաղաքացիների: Հյուրընկալող քաղաքացիներն ունեն ֆինանսական խնդիրներ, որի նպատակով անհրաժեշտ է վերջիններիս տրամադրել համապատասխան սոցիալական աջակցություն:

**1.2. Առկա խնդրի առաջարկվող լուծումը**

Առկա խնդիրներին լուծում տալու նպատակով առաջարկվում է Արցախի Հանրապետության վերահսկողությունից դուրս մնացած համայնքների բնակիչներին հյուրընկալող անձանց տրամադրել վեցամսյա դրամական օգնություն:

Ընդ որում` առաջարկվում է Հայաստանի Հանրապետության հյուրընկալ ընտանիքին տրամադրել յուրաքանչյուր հյուրընկալվողի համար 30000 դրամ, իսկ Արցախի Հանրապետության հյուրընկալ ընտանիքին՝ 45000 դրամ:

Նախագիծը մշակվել է ՀՀ աշխատանքի և սոցիալական հարցերի նախարարության ժողովրդագրության և ընտանիքի սոցիալական երաշխիքների վարչության կողմից:

**2. Կարգավորման առարկան**

Ներկայացվող նախագծով կարգավորվում են Ադրբեջանի կողմից 2020 թվականի սեպտեմբերի 27-ին սանձազերծված պատերազմի հետևանքով տեղահանված և փաստացի Հայաստանի Հանրապետությունում կամ Արցախի Հանրապետությունում գտնվող չափահաս քաղաքացիներին ժամանակավորապես հյուրընկալած ֆիզիկական անձանց (որոնք հյուրընկալել են սույն որոշման հավելվածի կից ցանկում ներառված Արցախի Հանրապետության համայնքի հաշվառում և մինչև 2020 թվականի սեպտեմբերի 27-ը առնվազն վերջին 3 ամիսը փաստացի Արցախի Հանրապետությունում բնակված չափահաս քաղաքացիներին) սոցիալական աջակցություն տրամադրելու հետ կապված հարաբերությունները:

**3. Իրավական ակտի կիրառման դեպքում ակնկալվող արդյունքը**

Արցախի Հանրապետության վերահսկողությունից դուրս մնացած համայնքների չափահաս բնակիչներին հյուրընկալող անձանց ֆինանսական վիճակի բարելավում:

**ԱՄՓՈՓԱԹԵՐԹ**

**«2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության ուղղությամբ սկսված ռազմական գործողությունների հետԵՎանքով ԱՐՑԱԽի ՀԱՆՐԱՊԵՏՈՒԹՅԱՆ վերահսկողությՈՒՆԻՑ ԴՈՒՐՍ ՄնԱցած ՀԱՄԱՅՆՔՆԵՐում ՀԱՇՎԱՌՎԱԾ ՉԱՓԱՀԱՍ ՔԱՂԱՔԱՑԻՆԵՐԻՆ ԺԱՄԱՆԱԿԱՎՈՐ ՀՅՈՒՐԸՆԿԱԼՈՂՆԵՐԻ ԾԱԽՍԵՐԻ ՓՈԽՀԱՏՈՒՑՄԱՆ ՎԵՑԱՄՍՅԱ ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԻՋՈՑԱՌՈՒՄԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| **Առաջարկության հեղինակը** | **Առարկության, առաջարկության**  **բովանդակությունը** | **Եզրակացություն** | **Կատարված փոփոխությունները** |
| ՀՀ ֆինանսների նախարարություն 02.12.2020  N 01/8-3/17830-2020 | Քննության առնելով ՀՀ կառավարության որոշման նախագիծը (այսուհետ՝ Նախագիծ)` հայտնում ենք հետևյալը.  Նախագծին կից հավելվածի 4-րդ կետի համաձայն՝ սոցիալական աջակցությունը տրամադրվում է յուրաքանչյուր ամիս դրամական օգնության ձևով՝ յուրաքանչյուր հյուրընկալված քաղաքացու համար 30.000 ՀՀ դրամ, եթե հյուրընկալի կացարանը Հայաստանի Հանրապետությունում է և 45.000 ՀՀ դրամ, եթե հյուրընկալի կացարանը Արցախի Հանրապետությունում է, որը, համաձայն Հայաստանի Հանրապետության օրենսդրության, ենթակա չէ հարկման:  Վերոգրյալի կապակցությամբ, հայտնում ենք, որ ՀՀ հարկային օրենսգրքի 2-րդ հոդվածի 1-ին մասի համաձայն՝ Հայաստանի Հանրապետությունում հարկային հարաբերությունները կարգավորվում են Հայաստանի Հանրապետության Սահմանադրությամբ, Հայաստանի Հանրապետության վավերացված միջազգային պայմանագրերով, Օրենսգրքով, վճարների վերաբերյալ Հայաստանի Հանրապետության օրենքներով, դրանց հիման վրա և դրանց իրականացումն ապահովելու նպատակով ընդունված ենթաօրենսդրական նորմատիվ իրավական ակտերով, ինչպես նաև նույն հոդվածի 3-րդ մասի 1-6-րդ կետերում նշված իրավական ակտերով: Ուստի, Նախագծով չեն կարող կարգավորվել հարկային հարաբերություններ։  Հաշվի առնելով վերոնշյալը՝ առաջարկում ենք նշյալ կետից հանել որը, համաձայն Հայաստանի Հանրապետության օրենսդրության, ենթակա չէ հարկման բառերը։ Բացի այդ, առաջարկում ենք տրամադրվում է բառերից հետո լրացնել անհատույց բառը՝ հաշվի առնելով այն հանգամանքը, որ ՀՀ հարկային օրենսգրքի 147-րդ հոդվածի 1-ին մասի 15-րդ կետի համաձայն` եկամտային հարկով հարկման նպատակով նվազեցվող եկամուտներ են համարվում Հայաստանի Հանրապետության պետական և տեղական ինքնակառավարման մարմինների, օրենքով ստեղծված մշտապես գործող մարմինների որոշումների հիման վրա *անհատույց* ստացվող ակտիվները, աշխատանքները, ծառայությունները։ | Ընդունվել է մասամբ. որը, համաձայն Հայաստանի Հանրապետության օրենսդրության, ենթակա չէ հարկման բառերը չեն հանվել, քանի որ չեն հակասում գործող օրենսդրությանը: | Հավելվածի 4-րդ կետը խմբագրվել է: |
| Բացի այդ, առաջարկում ենք Նախագծով որպես աջակցության տրամադրման մերժման և դադարեցման հիմք նախատեսել այն դեպքը, երբ անձը աջակցության տրամադրման մեկ դիմումի շրջանակում հանդիսանում է հյուրընկալող, այլ դիմումի շրջանակում՝ հյուրընկալվող: | Չի ընդունվել, քանի որ միջոցառման 2-րդ և 3-րդ կետերով առաջարկը կարգավորված է: |  |
| Նկատի ունենալով, որ Նախագծով առաջարկվող ծախսերը նախատեսվում է կատարել 2020 թվականի դեկտեմբեր (2020 թ. դեկտեմբեր ամսվա համար դիմումները ներկայացվելու են 2020թ. դեկտեմբերի 25-ից մինչև 2021 թ. հունվարի 12-ը ներառյալ) և 2021 թվականի հունվար-մայիս ամիսների համար, առաջարկում ենք ներկայացնել առաջարկություն վերաբաշխում կատարելու վերաբերյալ՝ ՀՀ 2021 պետական բյուջեի մասին օրենքն ուժի մեջ մտնելուց հետո պետական բյուջեի կատարման եռամսյակային համամասնությունների կազման ժամանակ՝ նոր բյուջետային ծրագրի/միջոցառման և ֆինանսական գնահատականի ներկայացման պայմաններում: | Ընդունվել է ի գիտություն: Վերաբաշխում կատարելու վերաբերյալ համապատասխան դրույթներ կներառվեն Նախագծի 2-րդ կետով սահմանված սոցիալական աջակցության տրամադրման կարգում (Արդեն իսկ ընդունված պրակտիկա է: Օրինակ՝ ՀՀ կառավարության 18.11.2020թ. N 1813-Լ կամ 27.11.2020թ. N 1891-Լ որոշումներ): |  |
| ՀՀ տարածքային կառավարման և ենթակառուցվածքների նախարարություն 01.12.2020  N ՍՊ/23.3/33561-2020 | Հայաստանի Հանրապետության կառավարության որոշման նախագծի (այսուհետև` Նախագիծ) վերաբերյալ առաջարկում է.  Խմբագրել Նախագծին կից հավելվածի 3-րդ կետը. | Չի ընդունվել, քանի որ պարզ չէ՝ ինչը պետք է խմբագրել: |  |
| Նախագծին կից հավելվածի 5-րդ կետում ամրագրել այն էլեկտրոնային հասցեն, որով պետք է ներկայացվի միջոցառումից օգտվելու համար դիմումը: | Ընդունվել է ի գիտություն: Առաջարկը ենթակա է քննարկման Նախագծի 2-րդ կետով սահմանված սոցիալական աջակցության տրամադրման կարգի մշակման շրջանակում: |  |
| ՀՀ բարձր տեխնոլոգիական արդյունաբերության նախարարություն 01.12.2020  N 01/16.1/6729-2020 | ՀՀ կառավարության որոշման նախագծի վերաբերյալ առաջարկություններ և առարկություններ չունենք: | Ընդունվել է ի գիտություն: |  |
| ՀՀ քաղաքաշինության կոմիտե  02.12.2020  N 01/13/9025-2020 | ՀՀ կառավարության որոշման նախագծի քննարկման արդյունքում առաջարկում ենք.  1. նախագծով հստակեցնել՝  1) ինչպես է որոշվելու շահառու ընտանիքի կազմը: Օրինակ, եթե հյուրընկալված քաղաքացիները 6-ն են, որոնցից 1-ը՝ չափահաս, իսկ 5-ն՝ անչափահաս, ապա ինչ չափով է տրամադրվելու աջակցությունը (6\*30 000 դրամ թե 1\*30 000 դրամ),  2) աջակցություն ստանալու դիմումը ներկայացվելու է ընտանիքի յուրաքանչյուր շահառու անձի կողմից, թե կարող է ներկայացնել մեկ դիմում՝ ընտանիքի համար,  3) ով է ստանալու աջակցությունը՝ հյուրընկալողը թե հյուրընկալվողը (այս դրույթը չհստակեցնելու պարագայում կարող ենք ունենալ մի իրավիճակ, երբ հյուրընկալվողը ստանում է աջակցությունը, սակայն այն չի ուղղում հյուրընկալողի ծախսերի փոխհատուցմանը): | Չի ընդունվել, քանի որ Նախագծով հյուրընկալվողները չափահաս անձինք են, իսկ շահառուները՝ հյուրընկալողները (գումարը ստանում է հյուրընկալողը): |  |
| Նախագծի 2-րդ կետում «սեփականության (համատեղ կամ բաժնային սեփականության)» բառերը փոխարինել «սեփականության (այդ թվում՝ համատեղ կամ բաժնային)» բառերով: | Ընդունվել է: | Հավելվածի 2-րդ և 3-րդ կետերը խմբագրվել է: |
| Նախագծի հավելվածի 3-րդ կետում «Հայաստանի Հանրապետությունում» բառերից հետո լրացնել «կամ Արցախի Հանրապետության վերահսկողության ներքո գտնվող բնակավայրերում» բառերով: | Ընդունվել է: | Հավելվածի 3-րդ կետը խմբագրվել է: |
| Միաժամանակ առաջարկում ենք աջակցությունը տրամադրել հյուրընկալման փաստը հավաստող փաստաթղթերի հիման վրա: Նման փաստաթուղթ կարող է դիտարկվել հյուրընկալողի և հյուրընկալվողի միջև ՀՀ կառավարության 2011 թվականի դեկտեմբերի 22-ի N1851-Ն որոշմամբ հաստատված օրինակելի ձևին համապատասխան կնքված (նոտարական վավերացում չպահանջող) պայմանագիրը (օրինակ՝ անշարժ գույքի անհատույց օգտագործման մասին): | Ընդունվել է ի գիտություն: Առաջարկը ենթակա է քննարկման Նախագծի 2-րդ կետով սահմանված սոցիալական աջակցության տրամադրման կարգի մշակման շրջանակում: |  |
| Նախագծի 7-րդ կետում կատարել լրացում և որպես դիմումին կից ներկայացվող փաստաթղթեր սահմանել՝  1) ՀՀ կառավարության 2020 թվականի նոյեմբերի 21-ի N1820-Լ որոշման շահառու հանդիսանալու փաստը հավաստող փաստաթուղթը,  2) նախագծի 2-րդ կետի պայմանը հավաստող՝ հյուրընկալի սեփականության իրավունքի գրանցման վկայականի պատճենը,  3) հյուրընկալողի անձը հաստատող փաստաթղթի պատճենը,  4) սույն առաջարկությունների 4-րդ կետում նշված պայմանագրի օրինակը: | Ընդունվել է ի գիտություն: Առաջարկը ենթակա է քննարկման Նախագծի 2-րդ կետով սահմանված սոցիալական աջակցության տրամադրման կարգի մշակման շրջանակում: |  |
| Միաժամանակ առաջարկում ենք շտկել նախագծում տեղ գտած հետևյալ տեխնիկական բնույթի վրիպակները՝  1. նախագծի 1-ին կետում «2020 թվականի նոյեմբերի 21-ի կառավարության N 1820-Լ» բառերը փոխարինել «ՀՀ կառավարության 2020 թվականի նոյեմբերի 21-ի N1820-Լ» բառերով, | Ընդունվել է: | Հավելվածի 1-ին կետը խմբագրվել է: |
| նախագծի 3-րդ կետից հանել «ունի» բառը: | Ընդունվել է: | Հավելվածի 3-րդ կետը խմբագրվել է: |
| ՀՀ արդարադատության նախարարություն | ՀՀ արդարադատության նախարարությունից նախագծի վերաբերյալ կարծիք չի ստացվել: |  |  |
| ՀՀ կադաստրի կոմիտե | ՀՀ կադաստրի կոմիտեից նախագծի վերաբերյալ կարծիք չի ստացվել: |  |  |